Publication: Magyar Közlöny
Issue: MK-2006-15 (Year: 2006, Number: 15)
Era: 2004-2010
Section: 5. A 2005. évi CXVIII. törvény (Tvmm.) 34. §-a ismét
Paragraph Index: 152

5. A 2005. évi CXVIII. törvény (Tvmm.) 34. §-a ismét módosította a tizenharmadik havi illetmény szabályait. Érdemét tekintve egységesen, részletesen újraszabályozta e jogintézményt a következõképpen. A közszférában foglalkoztatott tizenharmadik havi illetményre jogosult, ha a tárgyévben tizenkét hónap jogviszonnyal rendelkezik. A tizenharmadik havi illetmény idõarányosan illeti meg, ha a tárgyévben legalább három havi jogviszonnyal rendelkezik. A jogviszony elõbbi idõtartama számításánál nem vehetõ figyelembe a jogviszony szünetelésének idõtartama a meghatározott kivételekkel (rendes szabadság, szülési szabadság, 6 hónapot együttesen meg nem haladó keresõképtelenséget okozó betegség, fizetés nélküli szabadság, tartalékos katonai szolgálat, átlagkeresettel vagy távolléti díjjal elszámolt munkában nem töltött idõ). A tizenharmadik havi illetmény összege a tárgyév december havi illetmény összegével egyezik meg (ügyészségi szolgálati viszony és igazságügyi alkalmazott szolgálati jogviszonya esetén a kifizetés idõpontjában megállapított illetmény összege). A tizenharmadik havi illetmény kifizetése iránt a tárgyévet követõ január hónap 16-án, illetve, ha az szombatra vagy vasárnapra esik, akkor az azt követõ elsõ munkanapon kell intézkedni. A Tvmm. 34. §-a 2006. január 1-jén lépett hatályba. A

Source: https://magyarkozlony.hu/hivatalos-lapok/e87ae563a079908091d0217cf2e91a247e739a07/dokumentumok/c7c955378c016d0352a2216e50ad1cbfa28ec51c/letoltes